7943 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 630 


12 Μαΐου 2000 


ΑΠΟΦΑΣΕΙ Σ 

Αριθ.: ΔΙΔΚ/Φ. 1/2/11187 

Ανάθεση αρμοδιοτήτων στους Υφυπουργούς Εσωτερικών, 
Δημόσιας Διοίκησης και Αποκέντρωσης 

Ο ΠΡΩΘΥΠΟΥΡΓΟΣ 
ΚΑΙ Η ΥΠΟΥΡΓΟΣ ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α. Τωνάρθρωνδΐ παρ. 1 καιδδπαρ. 2του Συντάγματος, 
β. Των άρθρων 16παρ. 5 και22παρ. ΙτουΝ. 1558/1985 
«Κυβέρνηση και Κυβερνητικά Όργανα (Α' 137). 

γ. Του άρθρου 27 του Ν. 2081/1992 (ΦΕΚ Α7154) με το οποίο 
προστέθηκε άρθρο 29Αστο Ν. 1558/1985, όπως τροποποιή¬ 
θηκε με το άρθρο 1 παρ. 2ατου Ν. 2469/1997 (ΦΕΚΑ'38). 

δ. Του Π.Δ. 373/1995 «Συγχώνευση των Υπουργείων 
Προεδρίας της Κυβέρνησης και Εσωτερικών, στο Υπουρ¬ 
γείο Εσωτερικών, Δημόσιας Διοίκησης και Αποκέντρω¬ 
σης και καθορισμόςτωναρμοδιοτήτωντου» (ΦΕΚ 201 Α'). 

ε. Του Π.Δ. 320/1988 «Οργανισμός Υπηρεσιών του 
Υπουργείου Προεδρίας της Κυβέρνησης» (ΦΕΚ 149/Α) 
όπως τροποποιήθηκε και συμπληρώθηκε μεταγενέστερα. 

στ. Του Π.Δ. 49/88 «Οργανισμός του Υπουργείου Εσω¬ 
τερικών (Α' 18), όπως συμπληρώθηκε και τροποποιήθηκε 
μεταγενέστερα. 

ζ. Του Π.Δ. 400/1995 «Σύσταση Γενικής Γραμματείας 
Δημόσιας Διοίκησης στο Υπουργείο Εσωτερικών, Δημό¬ 
σιας Διοίκησης και Αποκέντρωσης και καθορισμός των 
αρμοδιοτήτων της» (ΦΕΚ 226/Α'). 

η. Του Π.Δ. 401/1995 «Σύσταση Γενικής Γραμματείας 
Τοπικής Αυτοδιοίκησης στο Υπουργείο Εσωτερικών, Δη¬ 
μόσιας Διοίκησης και Αποκέντρωσης και καθορισμός των 
αρμοδιοτήτων της» (ΦΕΚ 226/Α'). 

Θ.Του Ν. 2344/1995 «Οργάνωση Πολιτικής Προστασίας 
και άλλες διατάξεις» (ΦΕΚ Α' 212). 

ι. Του Π.Δ. 143/2000 «Διορισμός Υπουργών και Υφυ¬ 
πουργών» (ΦΕΚ 122/Α'). 

2. Την 133/2.1.1996 απόφαση του Πρωθυπουργού «Με¬ 
τατροπή δύο (2) θέσεων Αναπληρωτών σε θέσεις Υφυ¬ 
πουργών Εσωτερικών, Δημόσιας Διοίκησης και Αποκέ¬ 
ντρωσης» (ΦΕΚ52/Β'). 

3. Το γεγονός ότι από την παρούσα απόφαση δεν προ- 


καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1 

Η Υπουργός Εσωτερικών, Δημόσιας Διοίκησης και Απο¬ 
κέντρωσης προσδιορίζει την πολιτική του Υπουργείου 
Εσωτερικών, Δημόσιας Διοίκησης και Αποκέντρωσης στα 
πλαίσια των αποφάσεων του Υπουργικού Συμβουλίου και 
των λοιπών συλλογικών κυβερνητικών οργάνων, συντονί¬ 
ζει την εφαρμογή της πολιτικής αυτής και εποπτεύει την 
εφαρμογή της από τις υπηρεσίες του Υπουργείου. 

Άρθρο 2 

Στον Υφυπουργό Εσωτερικών, Δημόσιας Διοίκησης και 
Αποκέντρωσης Λεωνίδα Τζανή αναθέτουμε την άσκηση 
αρμοδιοτήτων επί θεμάτων των ακόλουθων υπηρεσιών 
του Υπουργείου Εσωτερικών, Δημόσιας Διοίκησης και 
Αποκέντρωσης που ανήκαν στο πρώην Υπουργείο Προε¬ 
δρίας της Κυβέρνησης: 

α) Της Γενικής Διεύθυνσης Διοικητικής Οργάνωσης και 
Διαδικασιών. Οι αρμοδιότητες της Διεύθυνσης Σχέσεων 
Κράτους-Πολίτη, ασκούνται παράλληλα και από την 
Υπουργό Εσωτερικών, Δημόσιας Διοίκησης και Αποκέ¬ 
ντρωσης. 

β) Της Γενικής Διεύθυνσης Κατάστασης Προσωπικού. 
Οι αρμοδιότητες του Τμήματος Εποπτείας του Εθνικού 
Κέντρου Δημόσιας Διοίκησης της Διεύθυνσης Εκπαίδευ¬ 
σης, ασκούνται παράλληλα και από την Υπουργό Εσωτε¬ 
ρικών, Δημόσιας Διοίκησης και Αποκέντρωσης. 

γ) Της Γ ενικής Διεύθυνσης Διοικητικής Υποστήριξης. 

δ) Της Γενικής Διεύθυνσης Διοικητικού Εκσυγχρονι¬ 
σμού. Οι αρμοδιότητες της Διεύθυνσης Διεθνών Σχέσε¬ 
ων, ασκούνται παράλληλα και από την Υπουργό Εσωτερι¬ 
κών, Δημόσιας Διοίκησης και Αποκέντρωσης. 

ε) Της Διεύθυνσης Επιθεώρησης. 

Άρθρο 3 

Στον Υφυπουργό Εσωτερικών, Δημόσιας Διοίκησης και 
Αποκέντρωσης, Κων/νο Καΐσερλη, αναθέτουμε την άσκη¬ 
ση των αρμοδιοτήτων επί θεμάτων των ακόλουθων υπη¬ 
ρεσιών του Υπουργείου Εσωτερικών, Δημόσιας Διοίκη¬ 
σης και Αποκέντρωσης, που ανήκαν στο πρώην Υπουρ¬ 
γείο Εσωτερικών: 

α) Της Γ ενικής Διεύθυνσης Διοικητικής Υποστήριξης και 
της Διεύθυνσης Ειδικού Ληξιαρχείου. Οι αρμοδιότητες 

της Δ/νσης Αστικής και Δημοτικής Κατάστασης ασκού¬ 
νται παράλληλα και απάτην Υπουργό Εσωτερικών. Δημό¬ 
σιας Διοίκησης και Αποκέντρωσης. 

β) Της Γενικής Διεύθυνσης Τοπικής Αυτοδιοίκησης, 
πληντων αρμοδιοτήτων του Τμήματος Οικονομικής Διοί¬ 
κησης Ο.Τ.Α. της Διεύθυνσης Οικονομικών Ο.Τ.Α., οι 
οποίες ασκούνται αποκλειστικά από την Υπουργό Εσωτε¬ 
ρικών, Δημόσιας Διοίκησης και Αποκέντρωσης. Οι αρμο¬ 
διότητες του Τμήματος Τεχνικού Εξοπλισμού και προμη¬ 
θειών της Διεύθυνσης Τεχνικών Υπηρεσιών, ασκούνται 
παράλληλα και από την Υπουργό Εσωτερικών, Δημόσιας 
Διοίκησης και Αποκέντρωσης. 

Υ) Της Γενικής Διεύθυνσης Αναπτυξιακών Προγραμμάτων, 
πληντων αρμοδιοτήτων της Διεύθυνσης Εκλογών, οι οποίες 
ασκούνται αποκλειστικά από την Υπουργό Εσωτερικών, Δη¬ 
μόσιας Διοίκησης και Αποκέντρωσης. Οι αρμοδιότητες της 
Διεύθυνσης Αναπτυξιακών Προγραμμάτων και Διεθνών Ορ¬ 
γανισμών, ασκούνται παράλληλα και από την Υπουργό Εσω¬ 
τερικών, Δημόσιας Διοίκησης και Αποκέντρωσης, 
δ) Της Διεύθυνσης Επιθεώρησης, 
ε) Της Γενικής Γραμματείας Πολιτικής Προστασίας. Οι 
αρμοδιότητες αυτής της Γ ενικής Γ ραμματείας ασκούνται 
παράλληλα και από την Υπουργό Εσωτερικών, Δημόσιας 
Διοίκησης και Αποκέντρωσης. 

Άρθρο 4 

Από τις παραπάνω αρμοδιότητες των Υφυπουργών 
εξαιρούνται αυτές που αφορούν στα ακόλουθα θέματα: 

α) Τον σχεδίασμά, την παρακολούθηση, την υλοποίηση 
και την κατάρτιση των συμβάσεων, μελετών και όλων των 
έργων που αφορούν στην πληροφορική και στον οργα¬ 
νωτικό, διοικητικό και τεχνολογικό εκσυγχρονισμό των 
υπηρεσιώντου Υπουργείου, καθώς και τον ορισμό και συ¬ 
γκρότηση των αντίστοιχων επιτροπών και ομάδων παρα¬ 
κολούθησης και αξιολόγησης των παραπάνω έργων. 

β) Τον διορισμό και την εν γένει υπηρεσιακή κατάσταση 
των Γ ενικών Γ ραμματέων Περιφέρειας, 
γ) Ερωτήματα και αποφάσεις για την επιλογή ή προα¬ 


γωγή, τοποθέτηση και εν γένει υπηρεσιακή κατάσταση 
των Προϊσταμένων Γ ενικών Διευθύνσεων. 

δ) Ερωτήματα και αποφάσεις για την επιλογή, τοποθέ¬ 
τηση, μετακίνηση, απόσπαση, μετάθεση ή μετάταξη των 
Προϊσταμένων Διευθύνσεων και των Αυτοτελών Γ ραφεί¬ 
ων του Υπουργείου. 

ε) Την σύσταση και συγκρότηση Υπηρεσιακών Συμβου¬ 
λίων, επιτροπών, ομάδων εργασίας και λοιπών συλλογι¬ 
κών οργάνων. 

στ) Την έκδοση εγκυκλίων και οδηγιών που αφορούν θέ¬ 
ματα Υπηρεσιακών Συμβουλίων. 

Άρθρο 5 

1. Στις κατά τα άρθρα 2 και 3 της παρούσας αρμοδιότη¬ 
τες των Υφυπουργών περιλαμβάνονται και η πρόταση για 
την έκδοση και υπογραφή κανονιστικών και ατομικών δια¬ 
ταγμάτων ή η συνυπογραφή τους με άλλους Υπουργούς 
και Υφυπουργούς, η έκδοση ατομικών και κανονιστικών 
αποφάσεων ή η συνυπογραφή τους με άλλους Υπουρ¬ 
γούς και Υφυπουργούς, καθώς και οι αρμοδιότητες του 
κοινοβουλευτικού ελέγχου. (Οι αρμοδιότητες για την 
πρόταση, την έκδοση και την συνυπογραφή κανονιστικών 
διαταγμάτων και αποφάσεων μπορούν ν’ ασκούνται πα¬ 
ράλληλα και από την Υπουργό Εσωτερικών, Δημόσιας Δι¬ 
οίκησης και Αποκέντρωσης). 

2. Η Υπουργός Εσωτερικών, Δημόσιας Διοίκησης και 
Αποκέντρωσης έχει την αποκλειστική αρμοδιότητα της 
νομοθετικής πρωτοβουλίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Μάΐου 2000 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 

Η ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΒΑΣΩ ΠΑΠΑΝΔΡΕΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




